Publication: Magyar Közlöny
Issue: MK-2005-165 (Year: 2005, Number: 165)
Era: 2004-2010
Section: 2. számú melléklet a 60/2005. (XII. 21.) BM rendelethez
Paragraph Index: 479

1. Azonosítás 1.1. A jelölõ szervezetek azonosítása A jelölõ szervezetek azonosítása céljából a választási informatikai rendszer belsõ használatra országosan egységes azonosítót képez. 1.2. A jelöltek azonosítása A jelöltek azonosítása a választási rendszerben személyi azonosítójuk segítségével történik. A megadott személyi azonosító helyességét a személyiadat- és lakcímnyilvántartásban ellenõrzi a választási iroda. A választási eredményeket tartalmazó jegyzõkönyveken, adatlapokon az egyéni választókerületi jelölteket egy rövid, hárompozíciós kód azonosítja. E kód a választókerület azonosítóival kiegészítve szolgálja az azonosítást. A kód elsõ két pozícióját véletlenszerûen állítja elõ a nyilvántartásba vételkor a számítógépes rendszer, míg harmadik pozíciója egy ellenõrzõ szám. 1.3. A listák azonosítása A listák azonosítása a választási rendszerben a bejelentõk által megadott azonosító név segítségével történik. A választási eredményeket tartalmazó jegyzõkönyveken, adatlapokon az egyes listákat egy rövid, hárompozíciós kód azonosítja. E kód a területi listák esetében a megye/fõváros azonosítóival kiegészítve szolgálja az azonosítást. A kód elsõ két pozícióját véletlenszerûen állítja elõ a nyilvántartásba vételkor a számítógépes rendszer, míg harmadik pozíciója egy ellenõrzõ szám.

Source: https://magyarkozlony.hu/hivatalos-lapok/07ce045628dcb16488cc02d2e6bb546d3bb12e0b/dokumentumok/0ef1f2dfe821877107c2507e7eaec47ecd085396/letoltes